S-2328/2022

Mál þetta, sem dómtekið var 2 2. júní sl., er höfðað með tveimur ákærum útgefnum af lögreglustjóranum á höfuðborgarsvæðinu. Fyrri ákæran er gefin út 2 4. maí 2022, á hendur M-x-x G-kk-þgf R-kk-þgf, kt. [...], [...], fyrir eftirtalin brot:

1. Þjófnað með því að hafa, mánudaginn 10. maí 2021, farið inn í verslun Krónunnar að Fiskislóð 10 í Reykjavík og stolið þaðan matvöru að verðmæti samtals 10.575 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

2. Þjófnað og nytjastuld með því að hafa, miðvikudaginn 31. mars 2021, brotist inn í íbúð nr. [...] að [...] í Reykjavík og stolið þaðan veski í eigu húsráðanda, A, kt. [...], er innihélt m. a. 3.000 krónur í reiðufé auk greiðslukorts ánöfnuðu A, auk kveikjuláslykla af bifreið hans, merkt [...], og í kjölfarið tekið bifreiðina í heimildarleysi þar sem að hún stóð í bílakjallara hússins og ekið henni á brott, uns lögregla fann bifreiðina skömmu síðar yfirgefna við [...] í Reykjavík aðfaranótt fimmtudagsins 1. apríl 2021.

Telst brot þetta varða við 1. mgr. 244. gr. og 1. mgr. 259. gr. almennra hegningarlaga nr. 19/1940.

3. Húsbrot og fíkniefnalagabrot með því að hafa aðfaranótt fimmtudagsins 8. apríl 2021 brotist inn í íbúð B, kt. [...], að [...] í Reykjavík, og haft í vörslum sínum 2,36 gaf amfetamíni sem lögregla fann við öryggisleit á ákærða og lagði hald á.

Telst brot þetta varða við 231. gr. almennra hegningarlaga nr. 19/1940 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

4. Þjófnað með því að hafa, miðvikudaginn 14. apríl 2021, farið inn í verslun Elko að Fiskislóð 15 í Reykjavík, og stolið þaðan vörum að verðmæti samtals 14.995 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

5. Fjársvik og þjófnað með því að hafa, miðvikudagskvöldið 14. apríl 2021, brotist inn í íbúð C, kt. [...], nr. [...] að [...] í Reykjavík, og stolið þaðan bakpoka, verkfæratösku af gerðinni Marmot, topplyklasett af gerðinni Facom, skrúfujárnasett af gerðinni Kraftwerk, fartölvu af gerðinni Lenovo, fartölvutösku, heyrnatólum af gerðinni Apple Airpods og Sony, úlpu af gerðinni Triple Fat Goose, peysu og bol af gerðinni Levi‘s, sólgleraugum af gerðinni Oakley, þremur derhúfum, Básúnu hljóðfæri af gerðinni Yamaha, þremur bjórflöskum af gerðinni Polar Beer, íþróttaskóm af gerðinni Adidas, buxum af gerðinni Scott, og greiðslukorti ánöfnuðu C, allt að áætluðu verðmæti 430.000 krónur, og í kjölfarið, síðar sömu nótt, blekkt starfsfólk í staðgreiðsluviðskiptum með framvísun á greiðslukorti C, sem ákærði hafði heimildarlaust í vörslum sínum, og með því svikið út vörur og þjónustu á neðan greindum stöðum, samtals að fjárhæð 8.749 krónur, og þannig látið skuldfæra andvirði þess á reikning C : a. Vikivaki söluturn, vörur að verðmæti 1.450 krónur b. Corner Shop, vörur að verðmæti 1.499 krónur c. Drekinn söluturn, vörur að verðmæti 950 krónur d. Vitabar, vörur að verðmæti 2.250 krónur e. 10- 11 Laugavegur, vörur að verðmæti 1.600 krónur Telst brot þetta varða við 1. mgr. 244. gr. og 248. gr. almennra hegningarlaga nr. 19/1940.

6. Fíkniefnalagabrot með því að hafa, aðfaranótt fimmtudagsins 15. apríl 2021, haft í vörslum sínum 1,18 gaf amfetamíni, 0,16 gaf MDMA og 4 stykki töflur af óþekktri tegund, sem lögregla fann við öryggisleit á ákærða og lagði hald á.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

7. Þjófnað með því að hafa, mánudaginn 10. maí 2021, farið inn í verslun Tölvulistans að Suðurlandsbraut 26 í Reykjavík, og stolið þaðan vöru að verðmæti 15.318 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

8. Þjófnað með því að hafa, sunnudaginn 9. maí 2021, utandyra við húsið að Laugavegi [...] í Reykjavík, stolið rafhlaupahjóli af gerðinni City Rider, merkt [...].

Telst brot þetta varða við 1. mgr. 244. gr. almennra hegningarlaga nr. 19/1940.

9. Þjófnað og fíkniefnalagabrot með því að hafa, þriðjudaginn 22. júní 2021, í heimildarleysi farið inn í karlaklefa Sundhallar Reykjavíkur að Barónsstíg 45 a í Reykjavík, og stolið þaðan farsíma af gerðinni LG og úri af gerðinni Orient, í eigu D, kt. [...], og haft í vörslum sínum 0,05 gaf amfetamíni sem lögregla fann við öryggisleit á ákærða og lagði hald á.

Telst brot þetta varða við 1. mgr. 244. gr. almennra hegningarlaga nr. 19/1940 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

10. Þjófnað með því að hafa, miðvikudaginn 23. júní 2021, farið inn í verslun Timberland á 1. hæð í Kringlunni 4- 12 í Reykjavík, og stolið þaðan umslagi af afgreiðsluborði er innihélt 27.000 krónur í reiðufé.

Telst brot þetta varða við 1. mgr. 244. gr. almennra hegningarlaga nr. 19/1940.

11. Þjófnað með því að hafa, mánudaginn 12. júlí 2021, brotist inn í geymslu að [...] í Reykjavík og stolið þaðan Makita rafmagns höggborvél, tveimur kössum af bor settum, hleðslutæki fyrir Specialized rafmagnshjól og keðjusög, allt að áætluðu verðmæti samtals 185.000 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

12. Þjófnað með því að hafa, fimmtudaginn 15. júlí 2021, farið inn í verslun Vodafone að Suðurlandsbraut 8 í Reykjavík, og stolið þaðan tveimur farsímum af gerðinni Samsung Galaxy.

Telst brot þetta varða við 1. mgr. 244. gr. almennra hegningarlaga nr. 19/1940.

13. Fjársvik og þjófnað með því að hafa, sunnudagskvöldið 25. júlí 2021, brotist inn í íbúð E, nr. [...] að [...] í Reykjavík, og stolið þaðan tveimur töskum og greiðslukorti ánöfnuðu E, og í kjölfarið, síðar sömu nótt, blekkt starfsfólk í staðgreiðsluviðskiptum hjá BK kjúkling, Hagkaup í Skeifunni og Knattborð stofunni, með framvísun á greiðslukorti hennar, sem ákærði hafði heimildarlaust í vörslum sínum, og með því svikið út vörur og þjónustu samtals að fjárhæð 12.927 krónur, og þannig látið skuldfæra andvirði þess á reikning E.

Telst brot þetta varða við 1. mgr. 244. gr. og 248. gr. almennra hegningarlaga nr. 19/1940.

14. Þjófnað með því að hafa, þriðjudaginn 3. ágúst 2021, í Kringlunni 4- 12 í Reykjavík, stolið veski í eigu F, kt. [...], er innihélt m. a. 6.000 krónur í reiðufé og tvö greiðslukort ánöfnuð F.

Telst brot þetta varða við 1. mgr. 244. gr. almennra hegningarlaga n. 19/1940.

15. Þjófnað og fíkniefnalagabrot með því að hafa, föstudaginn 13. ágúst 2021, brotist inn í húsið að [...] í Reykjavík og stolið þaðan tveimur fartölvum af gerðinni Lenovo og hátalara af gerðinni Bose, að óþekktu verðmæti, en lögregla hafði afskipti af ákærða skömmu síðar við Laugaveg í Reykjavík þar sem þýfið fannst í fórum hans, og haft í vörslum sínum 2,12 gaf amfetamíni sem lögregla fann við öryggisleit á ákærða og lagði hald á.

Telst brot þetta varða við 1. mgr. 244. gr. almennra hegningarlaga nr. 19/1940 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þ ess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærði verði dæmdur til að sæta upptöku á samtals 3,59 gaf amfetamíni, 0,16 gaf MDMA og 4 stk. af óþekktu efni skv. heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2011, sbr. reglugerð nr. 808/2018. Jafnframt er þess krafist að ákærði verði dæmdur til að sæta upptöku á Redmi farsíma (munur nr. [...], munaskrá lögreglu nr. [...]), Lenovo spjaldtölvu (munur nr. [...], munaskrá lögreglu nr. [...]), LG farsíma (munur nr. [...], munaskrá lögreglu nr. [...]), úri af gerðinni Orient (munur nr. [...], munaskrá lögreglu nr. [...]), Mazda kveikjulásalykli (munur nr. [...], munaskrá lögreglu nr. [...]), Mercedes Benz kveikjulásalykli (munur nr. [...], munaskrá lögreglu nr. [...]), greiðslukorti ánöfnuðu G, kt. [...] (munur nr. [...], munaskrá lögreglu nr. [...]), og sundkorti ánöfnuðu H (munur nr. [...], munaskrá lögreglu nr. [...]), samkvæmt heimild í 1. og 3. tl. 1. mgr. 69. gr. a. almennra hegningarlaga nr. 19/1940.

Seinni ákæran er gefin út 15. júní 2022, á hendur M-x-x G-kk-þgf R-kk-ef, kt. [...], [...], Reykjavík ([...]), fyrir eftirtalin brot:

I. Fyrir fíkniefnalagabrot með því að hafa, mánudaginn 11. október 2021, í fangelsinu að Litla Hrauni á Eyrarbakka, haft í vörslum sínum 1,29 gaf brúnu dufti sem innihélt kannabínóíða (5 F- MDMB- PICA og 4 F- MDMB- BINACA), sem fangaverðir fundu í buxnavasa við leit á ákærða umrætt sinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. breytingareglugerð nr. 105/2021.

II. Fyrir fíkniefnalagabrot með því að hafa, sunnudaginn 24. október 2021, í fangaklefa nr. [...]í fangelsinu að Litla Hrauni á Eyrarbakka, haldið á og þannig haft í vörslum sínum 1,24 gaf brúnu dufti sem innihélt kannabínóíða (5 F-

MDMB- PICA og 4 F- MDMB- BINACA).

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. breytingareglugerð nr. 105/2021.

III. Fyrir fíkniefnalagabrot með því að hafa, þriðjudaginn 16. nóvember 2021, í fangaklefa [...] í fangelsinu að Litla Hrauni á Eyrarbakka, haft í vörslum sínum 3 einingar/skammta af LSD sem fundust við leit í fangaklefa ákærða umrætt sinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. breytingareglugerð nr. 808/2018.

Þess er krafist að ákærði verði dæmdur til refsingar og til að sæta upptöku á framangreindum fíkniefnum (efnaskrár lögreglu nr. [...], [...] og [...]) samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001 og til greiðslu alls sakarkostnaðar.

Málin voru sameinuð.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 19. maí 2022, á ákærði sakarferil sem nær aftur til ársins 2005 þar sem honum hefur ítrekað verið gerð refsingu fyrir auðgunarbrot. Nú síðast var ákærða gert að sæta fangelsi í 9 mánuði með dómi Héraðsdóms Reykjavíkur 14. júní 2021 fyrir þjófnað, gripdeild, líkamsárás og vörslur fíkniefna.

Brot ákærða samkvæmt ákæruliðum nr. 1- 8 voru framin áður en framangreindur dómur frá 14. júní 2021 var kveðinn upp og verður ákærða því dæmdur hegningarauki nú, sbr. 78. gr. almennra hegningarlaga nr. 19/1940. Önnur brot ákærða eru ítrekun við fyrri brot og verður því litið til 255. gr. almennra hegningarlaga nr. 19/1940 við ákvörðun refsingar, sbr. 71. gr. sömu laga.

Ákærði er nú sakfelldur fyrir fjölmörg brot og verður refsing hans því ákvörðuð með hliðsjón af 77. gr. almennra hegningarlaga nr. 19/1940. Við ákvörðun refsingar er litið til skýlausrar játningar ákærða fyrir dómi og verður það metið ákærða til refsimildunar, sbr. 8. tölul. 1. mgr. 70. gr. almennra hegningarlaga nr. 19/1940. Á hinn bóginn er litið til þess líkt og að framan greinir að ákærði er nú sakfelldur fyrir fjölmörg brot, þarámeðal ítrekuðþjófnaðarbrotogönnur hegningarlagabrot þar sem fangelsisrefsing liggur við. Verður það metið ákærða til refsiþyngingar.

Með hliðsjón af framangreinds, sakarefni þessa máls, þess að ákærði hefur greiðlega játað sök fyrir dómi og ákvæðum 77. og 78. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 12 mánuði. Til frádráttar refsingunni komi gæsluvarðhald sem ákærði hefur sætt vegna málsins, með fullri dagatölu, sbr. 76. gr. almennra hegningarlaga nr. 19/1940, eins og nánar greinir í dómsorði.

Með vísan til lagaákvæða í ákærum eru gerð upptæk til ríkissjóðs 3,59 grömmaf amfetamíni, 0,16 grömmaf MDMA, 4 stykki af óþekktu efni, Redmi farsími, Lenovo spjaldtölva, LG farsími, úr af gerðinni Orient, Mazda kveikjulásalyk ill, Mercedes Benz kveikju lásalykill, greiðslukort ánafnað G, kt. [...], sundkort ánafnað H, 2,53 grömm af brúnu dufti sem innihélt kannabínóíða og 3 einingar af LSD, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, U-kk-ef A-kk-ef E-kk-ef lögmanns, 1.675.674 krónur, að meðtöldum virðisaukaskatti, og 297.786 krónur í annan sakarkostnað.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari.

S-kk-nf G-kk-nf, aðstoðarmaður dómara, kveður upp dóminn.

DÓMSORÐ:

Ákærði, M-x-x G-kk-nf R-x-x, sæti fangelsi í 12 mánuði. Gæsluvarðhald sem ákærði hefur sætt óslitið frá 19. maí 2022 skal dragast frá refsingunni.

Upptæk eru gerð til ríkissjóðs 3,59 grömm af amfetamíni, 0,16 grömm af MDMA, 4 stykki af óþekktu efni, Redmi farsími, Lenovo spjaldtölva, LG farsími, úr af gerðinni Orient, Mazda kveikju lásalykill, Mercedes Benz kveikju lásalykill, greiðslukort ánafnað G, kt. [...], sundkort ánafnað H-hk-nf, 2,53 grömm af brúnu dufti sem innihélt kannabínóíða og 3 einingar af LSD.

Ákærði greiði málsvarnarþóknun skipaðs verjanda síns, U-kk-ef A-kk-ef E-kk-ef lögmanns, 1.675.674 krónur, að meðtöldum virðisaukaskatti, og 297.786 krónur í annan sakarkostnað.

S-kk-nf G-kk-nf